el el el el el el el el el el el el el el el el el el el el el el el en en en el el el el el lt el el el el el el el en el el el zh el el el el el el el el el el el el el el el el el el el el el el el el el el el el el el el el el el el el el el el el el el cs el el cs el el el el el el el el el es el el el el el el el el el el el el el el
Ο Αντονίν Πανένκα (τσέχικα: Antonín Panenka, γεννήθηκε 2 Δεκεμβρίου 1948) είναι Τσέχος πρώην ποδοσφαιριστής. Αγωνιζόταν ως επιθετικός μέσος και αναδείχθηκε σε ένα από τους κορυφαίους παίκτες της χώρας του όλων των εποχών.[8] Ιστορικό για την τεχνική του έμεινε το τελευταίο πέναλτι, το οποίο εκτέλεσε επιτυχημένα στον τελικό του Ευρωπαϊκού Πρωταθλήματος του 1976 απέναντι στον Γερμανό τερματοφύλακα Σεπ Μάιερ.[9][10]
Μετάλλιο Αξίας της Δημοκρατίας της Τσεχίας (28  Οκτωβρίου 2008)[7]
Επίτιμος πολίτης της Πράγας 2 (13  Σεπτεμβρίου 2018)
Ο Πανένκα αγωνίστηκε στην Μποέμιανς 1905 στο μεγαλύτερο μέρος της καριέρας του, από τα εφηβικά του χρόνια το 1959 ως το 1981.[11] Μόνο στο τέλος της καριέρας του αγωνίστηκε στη δύση, σε ομάδες της Αυστρίας.[12]
Έγινε διεθνής με την Τσεχοσλοβακία το 1973 κι αγωνίστηκε σε 59 αγώνες ως το 1982, σκοράροντας 17 φορές.[13]
Από το 1981 ως το 1985 αγωνίστηκε στη Ραπίντ Βιέννης, με την οποία κατέκτησε δύο πρωταθλήματα και τρεις φορές το Κύπελλο Αυστρίας.[14] Επίσης, έφτασε ως τον τελικό του Κυπέλλου Κυπελλούχων το 1985, όπου η Ραπίντ ηττήθηκε με 3-1 από την Έβερτον.[15]
Τέλειωσε την επαγγελματική καριέρα του στην Σεντ Πόλτεν, όπου αγωνίστηκε για δύο σεζόν ως τα 37 του χρόνια. Όμως, ως γνήσιος λάτρης του ποδοσφαίρου συνέχισε να αγωνίζεται σε ερασιτεχνικά σωματεία ως το 1993 στα 45 του χρόνια.
Σήμερα είναι πρόεδρος της Μποέμιανς, της ομάδας που τον ανέδειξε.
Διακρινόταν για την ακρίβεια της πάσας του και για την καλή εκτέλεση φάουλ, πέναλτι και κόρνερ. Όμως, η ενέργειά του για την οποία έμεινε στην ποδοσφαιρική ιστορία συνέβη στον τελικό του Ευρωπαϊκού Πρωταθλήματος του 1976 στο Βελιγράδι με αντίπαλο τη Δυτική Γερμανία, χαρίζοντας το μοναδικό διεθνή τίτλο στη χώρα του.[9][16]
Έπειτα από ένα ισόπαλο 2-2 ο αγώνας οδηγήθηκε στην παράταση και στα πέναλτι. Μετά το τέταρτο πέναλτι το σκορ ήταν 4-3 υπέρ της Τσεχοσλοβακίας, αφού είχε αστοχήσει ο Ούλι Χένες. Ήταν η σειρά του Πανένκα να χτυπήσει το πέμπτο και αποφασιστικό για την τύχη του ματς χτύπημα. Με εκπληκτική ψυχραιμία και μαστοριά ξεγέλασε τον Σεπ Μάιερ, αναγκάζοντάς τον να πέσει λίγο πριν σουτάρει κι έπειτα σκάβοντας την μπάλα την πέρασε πάνω από το σώμα του.[17][10]
Η ανεπανάληπτη αυτή εκτέλεση, που συνδυάζει ψυχραιμία και τεχνική, έγινε διάσημη κι έμεινε στην ποδοσφαιρική ιστορία ως χτύπημα «Πανένκα». Είναι ίσως η μοναδική περίπτωση που σκοράρισμα από το σημείο του πέναλτι αναφέρεται μεταξύ των καλύτερων γκολ στην ιστορία του ποδοσφαίρου.[11][18]
Εκτός από την κατάκτηση του Ευρωπαϊκού τίτλου το 1976, ο Πανένκα βοήθησε την Τσεχοσλοβακία να κατακτήσει την τρίτη θέση στην επόμενη διοργάνωση στην Ιταλία το 1980 και να προκριθεί στην τελική φάση του Παγκόσμιου Κυπέλλου της Ισπανίας το 1982, όπου σκόραρε δύο φορές αλλά η ομάδα δεν πέρασε τον πρώτο γύρο.[19]
1958-67:   Μποέμιανς 1905 (έφηβος)
1981-85:   Ραπίντ Βιέννης: 127 αγ. (63 γκολ)
1985-87:   Σεντ Πόλτεν: 126 αγ. (63 γκολ)
1973-82:   Τσεχοσλοβακία: 59 αγώνες (17 γκολ)
Ευρωπαϊκό πρωτάθλημα ποδοσφαίρου: 1976
Ευρωπαϊκό πρωτάθλημα ποδοσφαίρου (3η θέση): 1980
Πρωταθλήματα Αυστρίας: 2 (1982, 1983)
Κύπελλο Αυστρίας: 3 (1983, 1984, 1985)
Φιναλίστ Κυπέλλου Κυπελλούχων: 1985.
↑ 1,0 1,1 (πολλαπλές γλώσσες) Transfermarkt. 60800. Ανακτήθηκε στις 9  Οκτωβρίου 2017.
↑ 2,0 2,1 Czech National Authority Database. jn20000728478. Ανακτήθηκε στις 23  Νοεμβρίου 2019.
↑ 3,0 3,1 (πολλαπλές γλώσσες) FBref.com. 0f9616c6. Ανακτήθηκε στις 17  Αυγούστου 2022.
↑ 4,0 4,1 «Evidence zájmových osob StB (EZO)». Records of persons of interest.
↑ 5,0 5,1 The Fine Art Archive. cs .isabart .org /person /29238. Ανακτήθηκε στις 1  Απριλίου 2021.
↑ 6,0 6,1 6,2 6,3 (Τσεχικά) iDNES.cz. 14  Αυγούστου 2022. www .idnes .cz /bydleni /na-navsteve /antonin-panenka-fotbal-stavba-domu-nespeky-sazava-praha-zahrada .A220809 _150802 _dum _osobnosti _web. Ανακτήθηκε στις 17  Αυγούστου 2022.
↑ «Prezident udělil státní vyznamenání». (Τσεχικά) Prezident udělil státní vyznamenání. Κάστρο της Πράγας. 28  Οκτωβρίου 2008.
↑ «IFFHS MEN'S ALL TIME CZECH REPUBLIC DREAM TEAM - 55». Αρχειοθετήθηκε από το πρωτότυπο στις 18 Ιουνίου 2022. Ανακτήθηκε στις 18 Ιουνίου 2022.
↑ 9,0 9,1 «ANTONÍN PANENKA AND THE GREATEST PENALTY OF ALL TIME». Ανακτήθηκε στις 20 Φεβρουαρίου 2021.
↑ 10,0 10,1 «EURO - Σαν σήμερα: Η γέννηση του πέναλτι «αλά Πανένκα» και η στέψη της Τσεχοσλοβακίας». Ανακτήθηκε στις 20 Ιουνίου 2021.
↑ 11,0 11,1 «EURO ICONS - 1976: ANTONIN PANENKA, A TRUE ORIGINAL». Ανακτήθηκε στις 20 Φεβρουαρίου 2021.
↑ «Antonin Panenka». Ανακτήθηκε στις 20 Φεβρουαρίου 2021.
↑ «Antonin Panenka - International Appearances». Ανακτήθηκε στις 20 Φεβρουαρίου 2021.
↑ «The Most Famous Czech Footballers of All Time». Ανακτήθηκε στις 18 Ιουνίου 2021.
↑ «ANTONIN PANENKA: CHAMPION OF AUSTRIA». Ανακτήθηκε στις 20 Φεβρουαρίου 2021.
↑ «Τρελός ή ιδιοφυία; Πριν 46 χρόνια ο Αντονίν Πανένκα χτύπησε το μοναδικό πέναλτι με ονοματεπώνυμο». Αρχειοθετήθηκε από το πρωτότυπο στις 27 Ιουνίου 2022. Ανακτήθηκε στις 27 Ιουνίου 2022.
↑ «¡HABLA MEMORIA! 30 volantes ofensivos que hicieron historia». Ανακτήθηκε στις 4 Νοεμβρίου 2020.
↑ «Raúl, Pelé and World Football's Top 10 Groundbreaking Players». Ανακτήθηκε στις 20 Φεβρουαρίου 2021.